
מועצה מקומית שהם
פרוטוקול ישיבת מליאה שלא מן המניין מס' 8 
יום שלישי, ז' בכסלו תש"ע , 24.11.09
נוכחים 
:
 גיל ליבנה-יו"ר, דודי נטר,גלעד רבינוביץ, דפנה רענן- כהן, איתן פטיגרו, 


 שימי אלבאז, איציק בונצל, יצחק שטרנברג, משה מזרחי, יוסי לוי. 
התנצלו     
:    יורם איילון, דפנה רבינוביץ, חגית וינטראוב.
השתתפו    :     מתניהו אנגלמן, ישראל שטרסברג, דליה בסן, חננית וייס, נרקיס פיין, איריס לוין, 



 נוגה שריג, צביקה הוכמן, הילה שי- וזאן, תמיר פוגל , עו"ד מורן דדשוב.
רשמה        :      ליה ויסמן.


      על סדר היום :
1. אישור תוכניות עבודה ותקציב שנת 2010 (כולל תקן כ"א) 
2. צו מיסים לשנת 2010 ועדכון קריטריונים להנחות בארנונה.
1. אישור תוכניות עבודה ותקציב שנת 2010 (כולל תקן כ"א) 
יו"ר
:
הסגל הבכיר יציג את תוכניות העבודה ותקציב שנת 2010.
יוסי
:
מבקש להעיר שיש להפריד את הישיבה - להציג את התוכניות ולאחר מכן לדון


בתקציב.
יו"ר
:
תוכניות העבודה מקושרות תקציב, והדיון הוא בשני הנושאים בהתאם לנוהל 


המקובל מאז ומתמיד.


אני רוצה לשבח ולהודות על עבודה יסודית, מקיפה ומפורטת כולל מדדי ביצוע


שמתבצעת כל שנה ע"י המנכ"ל , הגזבר, מנהלי האגפים ומנהלי המחלקות.


נקבל סקירה קצרה מכל אגף על התוכניות והיעדים המרכזיים. 


השנה היעד המרכזי יהיה שנת חינוך בסימן "חינוך ללא הפסקה".

חכ"ל

צביקה הוכמן סוקר את עיקרי התוכנית לשנת 2010 :
· פארק התעסוקה והלוגיסטיקה – א"ת צפוני
· פיתוח תשתיות – שכונת רקפות שלב ב' 
· פיתוח תשתיות – פארק עסקים דרומי
· מטמנת ברקת - ניהול ופיקוח אתר המטמנה 
· קאנטרי - קירוי הבריכה הקיצית לקראת עונת החורף הקרובה
· השכרת נכסים - טיפול שוטף בהשכרת נכסים ומתן שירותי ניהול
משה
:
שיווק המגרשים באזור התעשייה הצפוני הינו באחריות המינהל. מדוע גם 


המועצה מפרסמת?
יו"ר
:
בכדי שהפרויקט יצליח. המינהל מפרסם בצורה סטנדרטית, הרחבנו הפרסום 


ע"מ לקדם השיווק.

חמש

נרקיס סוקרת את עיקרי התוכנית לשנת 2010:
· המשך הפעלה ופיתוח של מרכז אומנויות הבמה בדגש על פעילות תרבות מגוונת לכלל 
מגזרי האוכלוסייה, פיתוח מפעל המנויים, דגש על תוכניות תרבות ומופעים חדשים
ומיוחדים לכלל הציבור, עיצוב לובי המבנה, קיום אירועים ייחודיים: יום האישה,
יום המשפחה, קיום אירועים פרטיים לוועדי עובדים וחברות מסחריות. בנית תוכניות רב- תחומיות לבתי הספר ולחטיבות החדשות והפיכת מרכז אומניות הבמה למרכז ישובי למופעי סל תרבות לבתי הספר והגנים.
· ליווי התכנון וההקמה של קומת המרתף במרכז אומנויות הבמה.
· ליווי הרחבת בית התרבות והקמת מבנה הקונסרבטוריון.  
· הרחבת בי"ס מנגן ל-4 בתי ספר: רבין,צוקים, אבן חן וניצנים. 
· המשך תהליך הטמעת מדדי ביצוע ובקרה אצל מנהלי ועובדי החברה.
· תוכניות עם קהילות בחו"ל: שותפות ניו יורק ושותפות ונצואלה.  
· טיפוח להקות המחול הישראלי, הפקה שנתית של המחול הישראלי – "משירי 
    אהוד מנור", הקמת להקות ילדים חדשות כעתודה ללהקות הייצוגיות.
· אירועים קהילתיים:  חגיגה בירוק, עדליידע ,אירועי עצמאות , מימונה, פסטיבל, שבת תרבות משולבת במוצ"ש תרבות.
· תרבות תורנית - פעולות בשיתוף בתי הכנסת, מופעים ייחודיים בדגש על מסורת ישראל. תוכנית בנות מצווה, סדרת סרטי איכות בליווי הרצאות.
· פעילויות העשרה ואירועים פתוחים במרכז א.ת.ג.ר- הרחבת היצע פעילויות "בית פתוח" לאמהות ותינוקות בשעות הבוקר, "אתגר עד הבית"- העמקת התקשורת עם הורים לילדים בגיל הרך, תוכנית העשרה וסל תרבות לילדי הגנים בדגש על תיאטרון. 
· ספריה
יו"ר
:

החל מינואר נחיל על הספריה את חוק הספריות הציבוריות ונאפשר השאלה ללא 



תשלום. כמו כן, נשווק מנויים משופרים בתשלום.
יוסי
:
האם חוגי חמש מתקצבים את הספרייה?
יו"ר
:
הספרייה ברובה ממומנת ע"י המועצה, משרד התרבות, תשלומי ההורים לשעת 


סיפור, מנויים בספריה והשכרת חדרים בכותר פיס. 
יוסי
:
אני חושב שהחוגים בשהם יקרים.
יו"ר
:
החוגים בשהם זולים, ביחס למקובל, אני מזמין אותך לבדוק הנושא.

נרקיס ממשיכה לסקור את התוכניות:
· אירועי אופניים- מרוץ שהם ה-12, טיולי אופניים בפארק.
· אירועי ריצה-מרוץ שהם ה-4 
· אגודות הספורט-אירועי ספורט משותפים עם אגודות הספורט כגון: אליפות 
    התעמלות אמנותית, אליפות ג'ודו, כדורסל, טניס שולחן וכדורגל.
·  תחום חיילים וצעירים (חדש) :בנית תוכנית לחיילים מקבלת הצו הראשון ועד יום השחרור, קיום ערבי חיילים לחיזוק תחושת הגאווה היישובית .
איתן
:

אני מזמין את כל חברי המועצה להשתתף ב- 8.1.10 בערב "אחים גדולים" בהשתתפות שר החינוך.

חינוך , שפ"ח ורווחה

נוגה סוקרת את עיקרי התוכנית לשנת 2010 :
· מיצוב החינוך העל-יסודי : בית ספר על יסודי ממלכתי צומח , חט"ב ממ"ד – 
ישיבה /אולפנה
· פיתוח מערכת חינוך עצמאית ושמירה על רצף חינוכי מהגן ועד התיכון.
· מיתוג שהם כמודל לחינוך ללא הפסקה – סביב השעון תוך שילוב חינוך פורמאלי ובלתי פורמאלי. 
· "שהם אומרת לא לאלימות"-בשיתוף הביטוח הלאומי וחמש – יחידת הנוער.
· פיתוח תוכנית ייחודית בגנ"י – מוסיקה, אומנויות, איכ"ס.
· צמצום  מספר הילדים  בכיתות, כולל חט"ב, בדגש על מקצועות הליבה.
יוסי
:
כמה תלמידים יש באולפנה/ישיבה?
נוגה
:
46 תלמידים.
משה
:
כמה תלמידים יש בכיתה? אני חושב שחלק מההצלחה נובע משיעורי עזר שממומנים


ע"י הורי הילדים. במה מתבטא פיצול הכיתות ? 
נוגה
:
הממוצע הוא 31 יש ילדים בשכבה. יש שכבות עם ממוצע מעל 35 תלמידים, 
  

ובשכבות אלו אנחנו מממנים פיצול כיתות במקצועות הליבה. בחט"ב הממלכתית 


החדשה קבלנו אישור ממשרד החינוך לפתיחת 10 כיתות ואנחנו מתקצבים פתיחת 


כיתה נוספת.
משה
:
אני חושב שהרשות צריכה לתת יותר שעות לימוד במקצועות הליבה.
נוגה
:
מציינת שבמסגרת תוכנית אופק חדש המורים מלמדים בצורה פרטנית 
                  במקצועות הליבה גם לאחר שעות הלימוד הרגילות.
              נוגה ממשיכה לסקור את התוכניות :
· הטמעת תוכנית "אופק חדש" ב- 4 בתי"ס.
· עידוד תכניות ערכים, מורשת ומעורבות בקהילה.
· יום שיא –  "מחזון להגשמה" -  150 שנה להולדת הרצל, בשילוב מדרשת שהם.
· תוכנית יישובית להעלאת המודעות ושמירה על כללי בטיחות ונהיגה בטוחה, "אוטובוס מהלך".
· הדרכה לרכיבה בטוחה על אופניים בשכבת ד'.
· זה"ב בעידוד המועצה – חידון ישובי לתלמידי כתות ה'.
· בי"ס מנגן ב-4 בתי"ס יסודיים. 
· שומרים על הכדור – שמירה על ערכי סביבה ואורח חיים בריא.
· מחלקת רווחה: הפעלת בית הגמלאי, ישום המלצות התכנית האסטרטגית,
                      סדנאות אימון להתארגנות תעסוקתית בשיתוף עם שירות  התעסוקה, הטמעת 
                      מדדי ביצוע ובקרה על התוכנית האסטרטגית, העצמת משפחות חד-הוריות, 
                      באמצעות סדנאות, גיוס משאבים לצורך מתן מענים מתאימים. 
· שפ"ח:  פתיחת קבוצות הדרכה להורים  בנושאים התפתחותיים, חברתיים  ורגשיים, התמקדות בעבודה מונעת.

הנדסה

איריס סוקרת את עיקרי תוכניות עבודה ותקציב שנת 2010 :
· תכנית מתאר כוללת 
· הפקעות ורישום נכסי המועצה
· פארק עסקים צפוני - לווי השיווק והפיתוח
· פארק עסקים שהם (שה/14/9/69ג)- מתן תוקף ושווק 
· תכנון שכונת רקפות- מ"ה 
· תכנון שה/40 "דיור בר השגה" בשכונת רקפות
· שה/מק/30 החלפת שטחים- מתן תוקף
· שה/מק/50- מתן תוקף ושווק המגרשים
· מגרש 951 רח' האודם- היתרים ופיתוח
· שה/37 בכניסה לסחלבים - היתרים ופיתוח
· יישום תכנית הפיתוח התלת שנתית
יוסי
:
מה התוכנית למגרשי הספורט בשכונת סחלבים?
איריס
:
נבנה מגרש משולב לבי"ס ולתושבי השכונה.
יוסי
:
צריך לדאוג לתיבת דואר לתושבי השכונה, האם אפשר להציב מבנה זמני?
יו"ר
:
נפעל בנושא.

איכות הסביבה

חננית סוקרת את עיקרי התוכניות ותקציב שנת 2010 :
· חסכון בצריכת החשמל ועלויות אנרגיה בכ- 10%
· צמצום נפחי ההטמנה בכ - 5% מסך הפסולת המוטמנת ועידוד המחזור
· חסכון בצריכת מים לגינון ציבורי בכ - 10%
יו"ר
:
האם את יכולה לציין כמה אחוזים חסכנו?
חננית
:
יש חסכון של כ- 38%, בצריכת המים הציבורית.
דפנה
:
אני רוצה לציין שבתחרות "לרדת בגדול" יש משתתפים שירדו מעל 50% בצריכת 


המים הביתית.


אני רוצה להזמין את חברי המועצה להצטרף למתנדבים ב"משמר ירוק" לפעילות 
                        לאיתור משליכי פסולת.

חננית ממשיכה להציג את התוכניות.
· הובלת פרויקטים משותפים עם קק"ל
· יישום תוצרי התוכנית האסטרטגית לפיתוח בר קיימא.
· שיפור מעגלי אבטחה בישוב ושדרוג פעילות השומרים והמבנים הפיזיים.
· העתקת מתחם חרום ישובי.
· הקמת מחסום חכם בכניסה הדרומית.
· אכלוס שכונת סחלבים
· מניעת מפגעים ופיקוח על הסדר הציבורי והניקיון 
· העמקת פעילות היחידה הסביבתית -  פיקוח ויעוץ (רעש מטוסים, פיתוח שכונות חדשות).
· אכיפה בהתאם לחוק אכיפה סביבתית
· הטמעת תקן בטיחות וגהותISO18001 
· הפעלת מערך פיקוח למפגעים סביבתיים ביניהם: פסולת בניין, יתושים, רעש קרינה ואיכות אוויר.
· קידום פארק העסקים החדש כאזור מקיים - חסכון במים, התייעלות אנרגטית, איחוד תשתיות, צמצום משאבים ועוד. 
· הגדלת אחוזי המחזור תוך מציאת פתרונות לסוגי הפסולת השונים.
· יעדי היחידה הסביבתית: מתן ייעוץ מקצועי בתחום איכות הסביבה, ליווי פרויקט מים אפורים בבריכת השחיה ,יצירת שיתופי פעולה בנושאי איכות הסביבה בין הרשויות בדגש על תחום החינוך הסביבתי, העלאת המודעות הסביבתית, הפעלת "משמר ירוק" אשר יסייע לפעילות היחידה 

תקציב
               ישראל מציג את תקציב 2010 המסתכם בסך 100,756 אלש"ח.
ישראל
:
התקציב מבוסס על עדכון ארנונה בשיעור 1.63% בהתאם לחוק ולעליית המדדים. 


ב- 2009 וב- 2010 אנו נטולי מענק. מפעל המים גדל, אך הרווח קטן. יש גידול 
         בחינוך בשל קליטת תלמידים נוספים בתיכון ותקצוב חט"ב ממלכתית 
         וישיבה/אולפנה. אחוז הוצאות הנהלה וכלליות קטן לעומת שנה קודמת.
יוסי
:
מדוע יש גידול בהוצאות מימון ?
ישראל
:
מדובר בעמלות תשלום בכרטיסי אשראי שהיקף הפעילות בהם גדל.
יוסי
:
מדוע הפרסום מפוזר במחלקות? 
יו"ר
:
לכל אגף יש את תקציב הפרסום שלו ומדובר בהוצאות פרסום ייעודיות, כגון: 
                         פרסום מודעות דרושים במשאבי אנוש, פרסום תב"עות בהנדסה וכיו"ב.
יוסי
:
כיצד מורכבות הוצאות משפטיים?
ישראל
:
התקציב כולל ריטיינר ותקציב לתביעות משפטיות בהתאם להסכם.
מתניהו
:
אנו מגישים לאישורכם גם את תקציב קרן השמירה, תקציב מותנה ותקן כ"א.
משה
:
אני מבקש לציין שהמועצה צריכה לתקצב יותר את מערכת החינוך. ישנם מורים 


טובים במערכת, אך לא ניתן לבקש ממורה במקצועות הליבה להגיע לכל תלמיד. גם


30 ילדים בכיתה זה הרבה, אנחנו חייבים לשדרג את החינוך כך שהרמה תהייה 


גבוהה. 
דודי
:
ב-6 שנים האחרונות שדרגנו את מערכת החינוך, תמיד אפשר יותר אך צריך לשים 


לב שהחינוך מקבל את החלק הגדול ביותר בתקציב.
יו"ר
:
אנו עוסקים בפרויקטים רבים בחינוך: מחשוב, תגבור מקצועות הליבה, תל"ן , בית 


ספר מנגן, הוספת מגמות בתיכון, פתיחת חט"ב על יסודי, פתיחת אולפנה/ישיבה, 


חינוך מיוחד ועוד. המועצה חייבת להתנהל באחריות עם תקציב מאוזן.


אני מאמין שגם שנת 2010 תהייה מוצלחת ונסיים באיזון.


מבקש לאשר את תוכניות העבודה והתקציב לשנת 2010 , כולל תקן כ"א, תקציב 


קרן השמירה ותקציב מותנה.


הצבעה
         בעד
: גיל ליבנה, דודי נטר,גלעד רבינוביץ, דפנה רענן- כהן, איתן פטיגרו, שימי אלבאז, 

  איציק בונצל, יצחק שטרנברג.
        בעד (עם הסתייגויות) : משה מזרחי- הסתייגות בנושא תקציב החינוך.
                                             יוסי לוי- הסתייגות בנושא עלויות החוגים ובריכה.

מחליטים
לאשר תוכניות עבודה ותקציב שנת 2010 (כולל תקן כ"א, תקציב קרן השמירה ותקציב מותנה).
2. צו מיסים לשנת 2010 וקריטריונים להנחות בארנונה
יו"ר
:
צו הארנונה זהה לשנת 2009 מלבד העדכון – 1.63% בהתאם לנדרש בחוק.


כמו כן, ועדת הכספים הציעה לשנות את הקריטריונים להנחות בארנונה למחזיקי 


נכסים שבסמכות המועצה ולעדכן את טבלת גובה ההכנסה הממוצעת לפי מס' 
                         נפשות בכ- 20%.
           
הצבעה
         בעד
: גיל ליבנה, דודי נטר,גלעד רבינוביץ, דפנה רענן- כהן, איתן פטיגרו, שימי אלבאז, 

  איציק בונצל, יצחק שטרנברג, יוסי לוי.
        נמנע
: משה מזרחי.
           מחליטים  

      לאשר צו המיסים לשנת 2010 ועדכון קריטריונים להנחות בארנונה – 
      בסמכות המועצה.

הישיבה הסתיימה.

    מתניהו אנגלמן






           גיל    ליבנה
    מנכ"ל  המועצה






        ראש  המועצה

